……….(sz.) napirend

Előterjesztve: Gazdasági és Tulajdonosi Bizottsághoz

# E L Ő T E R J E S Z T É S

## A Képviselő-testület 2017. október 26-i rendes ülésére

**Tárgy:** JavaslataII. kerületi Városfejlesztő Zrt. Felügyelőbizottsága Ügyrendjének elfogadására

**Készítette:** …………………………… Némethy Béla a Felügyelőbizottság elnöke

**Egyeztetve:** ……………………………. Dankó Virág alpolgármester

**Látta:** …………………………………… dr. Szalai Tibor jegyző

**Látta:** …………………………………… dr. Murai Renáta Jegyzői Igazgató Asszony

*A napirend tárgyalása zárt ülést nem igényel.*

**Tisztelt Képviselő-testület!**

A II. Kerületi Városfejlesztő Zrt. 100%-ban Budapest Főváros II. Kerületi Önkormányzat (a továbbiakban: Alapító) tulajdonában álló cég. Az Alapító a létesítő okiratban három tagból álló felügyelőbizottság létrehozását rendelte el. A Polgári Törvénykönyvről szóló 2013. évi V. törvény 3:122. § (3) bekezdése értelmében *„a felügyelőbizottság ügyrendjét maga állapítja meg, és azt a gazdasági társaság legfőbb szerve hagyja jóvá.”*

Az ügyrend módosítására az Állami Számvevőszék 2017. szeptember 19-én kelt jelentésében foglalt megállapítás figyelembe vételével kerül sor, tekintettel arra, hogy a 135/2010. (IV.29.) Képviselő-testületi határozattal jóváhagyott ügyrend a mindenkor hatályos Ptk-ban előírtakon túli beszámolási kötelezettséget írt elő a felügyelőbizottságnak, melynek azonban nem tett eleget, így jelen ügyrendben törlésre kerül a felügyelőbizottság jogszabályban előírtakat meghaladó beszámolási kötelezettsége. Fentiek mellett a módosított ügyrend úgyszintén tartalmazza az időközben bekövetkezett jogszabályi változások átvezetését is.

A Felügyelőbizottság a módosított ügyrendjét 2017. október 11-i ülésén megtárgyalta és 9/2017.(X.11.) határozatával elfogadta. A Ptk. 3:122.§ (3) bekezdésének megfelelően az Alapító hatáskörébe tartozik a felügyelőbizottság ügyrendjének jóváhagyása, amely a határozati javaslat melléklete.

A Gazdasági és Tulajdonosi Bizottság - a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) önkormányzati rendelet 1. sz. melléklet 6.6) pontjában biztosított jogkörében - az előterjesztést 2017. október 25-i ülésén tárgyalja meg, véleményét a Képviselő-testület ülésén ismerteti.

Kérem a Képviselő-testületet, hogy a II. Kerületi Városfejlesztő Zrt. - a határozati javaslat mellékletét képező - Ügyrendjét fogadja el.

**Határozati javaslat**

##### A Képviselő-testület úgy dönt, hogy a jelen határozat mellékletét képező, Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (székhelye: 1024 Budapest, Keleti Károly u. 15/A., Cg: 01-10-046405) Felügyelőbizottságának Ügyrendjét jóváhagyja.

Felkéri a Polgármestert az Ügyrend hatályba léptető záradékának aláírására.

**Felelős:** Polgármester

**Határidő:** 2017. november 15.

*(A határozat elfogadásához egyszerű többségű szavazati arány szükséges.)*

Budapest, 2017. október 17.

**Dr. Láng Zsolt**

**Polgármester**

[Határozati javaslat melléklete- Felügyelőbizottság Ügyrendje](FBÜgyrend20171010.docx)